b"\n_START_ARTICLE_\nFik\n_START_PARAGRAPH_\nEn fik, i ansiktet kjent som \xc3\xb8refik, er et slag med \xc3\xa5pen h\xc3\xa5nd. Handlingen er ogs\xc3\xa5 kjent som ogs\xc3\xa5 kjent som dask, lusing, klaps, klask,, rapp eller som \xc3\xa5 klappe til noen. Slagmetoden benyttes ofte som et mindre skadelig form for slag, som i en avstraffelse. _NEWLINE_\xc3\x85 smekke noen over fingrene, eller gi et klaps p\xc3\xa5 h\xc3\xa5nden eller ris p\xc3\xa5 rumpa er eksempel p\xc3\xa5 bruk av klaskende slag med \xc3\xa5pen h\xc3\xa5nd innen barneoppdragelse._NEWLINE_I overf\xc3\xb8rt betydning brukes ogs\xc3\xa5 klaps p\xc3\xa5 h\xc3\xa5nden som et uttrykk p\xc3\xa5 en mild straff, ofte mindre enn antatt fortjent.\n_START_SECTION_\nEtymologi\n_START_PARAGRAPH_\nOrdet \xc2\xabklaske\xc2\xbb er et lydord. Ordet \xc2\xab\xc3\xb8refik\xc2\xbb kommer av lavtysk orvige (tysk: Ohrfeige)._NEWLINE_Det engelske ordet slap, \xc2\xabfik, klask\xc2\xbb, er f\xc3\xb8rst nedtegnet i 1632, antageligvis som et onomatopoetikon. Ordet deler de f\xc3\xb8rste konsonanter med flere andre engelske ord knyttet til vold, som slash (\xc2\xabkutte, skj\xc3\xa6re\xc2\xbb), slay (\xc2\xabslakte, drepe\xc2\xbb), og slam (\xc2\xabsmelle, dundre\xc2\xbb). Ordet kan ogs\xc3\xa5 ses i flere engelske hverdagsuttrykk, som slapstick; innen musikk benyttes ogs\xc3\xa5 begrepet slapping om det \xc3\xa5 f\xc3\xa5 strengene til \xc3\xa5 klaske instrumentet, s\xc3\xa6rlig bassgitar._NEWLINE_Bitch slap (bokstavelig talt \xc2\xabkjerring-fik\xc2\xbb) er afroamerikansk slang som dateres til 1990-\xc3\xa5rene. Tidligere betydde det \xc3\xa5 drepe en kvinne; til \xc3\xa5 referere til en kvinne som sl\xc3\xa5r en mann; en kvinne eller homofil mann som kjefter ned noen; eller en mann som sl\xc3\xa5r noen p\xc3\xa5 en feminin m\xc3\xa5te. Bitch slap har ogs\xc3\xa5 v\xc3\xa6rt i bruk i amerikanske fengsler siden 1990-\xc3\xa5rene til \xc3\xa5 referere til \xc3\xa5 fike noen i stedet for \xc3\xa5 slag, med det underforst\xc3\xa5tt at gjerningspersonen ikke er \xc2\xabmann nok\xc2\xbb til \xc3\xa5 utf\xc3\xb8re et slag med knyttet neve.\n_START_SECTION_\nBruk og betydning\n_START_PARAGRAPH_\nForm\xc3\xa5let med en fik er ofte heller \xc3\xa5 ydmyke enn \xc3\xa5 skade. I sin bok fra 2004, The Naked Woman: A Study of the Female Body, beskriver antropolog Desmond Morris det han kaller et \xc2\xabkinn-klaps\xc2\xbb (engelsk: cheek slap), som han beskriver som \xc2\xabden klassiske handlingen av en kvinne som svarer p\xc3\xa5 en manns u\xc3\xb8nskede oppmerksomhet.\xc2\xbb Morris kategoriserer kinnslaget som et \xc2\xabforestillingsslag\xc2\xbb (engelsk: display blow), i betydning at det er en handling som er umulig \xc3\xa5 ignorere men som ikke medf\xc3\xb8rer mye skade._NEWLINE_Ordet fik (engelsk: slap) brukes ofte for \xc3\xa5 minske oppfatningen av en voldshandling, selv om handlingen var sv\xc3\xa6rt alvorlig. En person kan sl\xc3\xa5 en annen over ansiktet og s\xc3\xa5re vedkommende kraftig, men i \xc3\xa5 omtale handlingen som en fik eller klaps kan handlingen virke mindre alvorlig, siden klasking ofte assosieres med mindre alvorlig vold.\n_START_SECTION_\nKulturelle tilknytninger\n_START_PARAGRAPH_\nFiking oppfattes forskjellig av forskjellige kulturer. I Norge er rising av barn ulovlig, men H\xc3\xb8yesterett har fastsl\xc3\xa5tt at mild klapsing av barn er lovlig. P\xc3\xa5 Island er det \xc3\xa5 fike et barn ansett som en ekstrem form for fysisk mishandling, mens det i Storbritannia kun anses som mishandling av noen foreldre, og da kun som moderat mishandling. I Skottland er klapsing av barn ulovlig. En indisk studie fra 1998 oppdaget en h\xc3\xb8y grad av aksept av ektemenn som fiket sine koner, s\xc3\xa6rlig blant ektemenn og middelklasse-indere._NEWLINE_I visse kulturer er det vane for m\xc3\xb8dre \xc3\xa5 fike sine d\xc3\xb8tre da de for f\xc3\xb8rste gang menstruerer, en kulturell tradisjon som av noen tenkes \xc3\xa5 betegne vanskelighetene av et liv som kvinne._NEWLINE_Studier har vist at selv om amerikanere flest ser ned p\xc3\xa5 vold i hjemmet uansett om gjerningspersonen er mann eller kvinne, er de generelt mer akspeterende av mindre voldshandlinger, som fiking, n\xc3\xa5r det utf\xc3\xb8res av en kvinne mot en mann eller omvendt. Kvinner som p\xc3\xa5f\xc3\xb8rer mindre voldshandlinger mot sine mannlige partnere har en over gjennomsnittet sannsynlighet for \xc3\xa5 bli alvorlig angrepet av disse partnerne, og eksperter p\xc3\xa5 vold i hjemmet r\xc3\xa5der dermed utsatte kvinner om ikke \xc3\xa5 ut\xc3\xb8ve selv mindre handlinger av fysisk aggresjon mot sine partnere. Det har blitt foresl\xc3\xa5tt at b\xc3\xa5de menn og kvinner som er voldelige mot sine ektefeller er mer sannsynlig \xc3\xa5 ut\xc3\xb8ve vold mot sine barn ogs\xc3\xa5._NEWLINE_I India er en forn\xc3\xa6rmelsesfik en politisk handling brukt for \xc3\xa5 vise misn\xc3\xb8ye med en offentlig skikkelses eller politikers ideer. Klapsing er ofte vist i filmer og fjernsynsprogrammer. For eksempel i Slap Her... She's French fiker som regel jenter og kvinner gutter, menn og andre kvinner som de mener har forn\xc3\xa6rmet de p\xc3\xa5 noen m\xc3\xa5te og ydmyke dem."